Донъя телдәре менән танышыуҙы мәҙәни программа тулыландырҙы. Башҡортостан Республикаһының Милли музейы менән танышып, икенсе көнө ҡала һәм уның иҫтәлекле урындары буйлап автобуста сәйәхәт итеп, фестивалдә ҡатнашыусылар Республикабыҙҙы яңы яҡтан астылар, Өфө ҡалаһының тарихы менән таныштылар. Телдәр байрамын ябыу тантанаһы унда ҡатнашыусыларға сертификаттар һәм университет символикаһы төшөрөлгән сувенирҙар, иҫтәлекле бүләктәр тапшырыу менән тамамланды. Бөтә ҡунаҡтарға һәм ҡатнашыусыларға фестивалгә иғтибар һәм йылы мөнәсәбәт, ихтирам күрһәткәндәре өсөн рәхмәт белдерәбеҙ. Шулай уҡ анкетала ҡатнашыусыларға ла рәхмәтебеҙҙе еткерәбеҙ. Һеҙҙең фекерҙәрегеҙ фестивалде артабан тағы ла яҡшыраҡ үткәрергә, һис шикһеҙ, ярҙам итәсәк.